മണക്കായി പാലം അപ്രോച്ച് റോഡ് മുഖ്യമന്ത്രി നാടിന് സമര്പ്പിച്ചു കൂത്തുപറമ്ബ്: നവീകരിച്ച മണക്കായി പാലം അപ്രോച്ച് റോഡ് മുഖ്യമന്ത്രി പിണറായി വിജയന് ഉദ്ഘാടനം ചെയ്തു. മൂന്നു കോടിയോളം രൂപ ചെലവിട്ടാണ് റോഡ് നവീകരിച്ചത്. വേങ്ങാട് മെട്ടയില്നിന്ന് മണക്കായിക്കടവ് പാലത്തിലേക്കുള്ള 850 മീറ്റര് ദൂരമുള്ള റോഡാണ് വീതി കൂട്ടി മെക്കാഡം ടാറിംഗ് നടത്തി നവീകരിച്ചത്. മൂന്നു മീറ്റര് വീതിയുള്ള റോഡ് അഞ്ചര മീറ്ററാക്കിയാണ് മെക്കാഡം ചെയ്തത്. കനാലിന് കുറുകേയുള്ള കാലപ്പഴക്കം ചെന്നതും വീതി കുറഞ്ഞതുമായം പാലം പൊളിച്ചുമാറ്റി വീതിയുള്ള പുതിയ പാലം നിര്മിക്കുകയും ചെയ്തിരുന്നു. ആവശ്യമായ സ്ഥലങ്ങളില് ഡ്രെയ്നേജും റോഡിന് സംരക്ഷണഭിത്തിയും നിര്മിച്ചിട്ടുണ്ട്. ചടങ്ങില് മന്ത്രി പി.എ. മുഹമ്മദ് റിയാസ് അധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് പി.പി. ദിവ്യ, പി.ബാലന്, കെ. ചന്ദ്രന്, സി.പി. അനിത, കെ. ഗീത, സി. ചന്ദ്രന്, ഇ.ജി. വിശ്വപ്രകാശ്, കെ. ആശിഷ് കുമാര് തുടങ്ങിയവര് പ്രസംഗിച്ചു. എം. ജഗദീഷ് റിപ്പോര്ട്ട് അവതരിപ്പിച്ചു.